
Text rozhodnutia
Súd: Krajský súd Košice Spisová značka: 3Sd/67/2012 Identifikačné číslo súdneho spisu: 7012201094 Dátum vydania rozhodnutia: 07. 11. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012201094.1 Uznesenie Krajský súd v Košiciach v právnej veci navrhovateľa: C. T., trvale bytom D.. B.. Č. XX, G., proti odporkyni: Sociálna poisťovňa, ústredie, so sídlom v Bratislave, ul. 29. augusta č. 8, v konaní o opravnom prostriedku proti rozhodnutiu odporkyne číslo: XXX XXX XXXX X zo dňa 04. júla 2012, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Podaním zo dňa 18. júla 2012 sa navrhovateľ domáha preskúmania zákonnosti rozhodnutia odporkyne číslo: XXX XXX XXXX X zo dňa 04. júla 2012, ktorým mu podľa § 112 zákona č. 461/2003 Z. z. o sociálnom poistení v znení neskorších predpisov odňala invalidný dôchodok od 10. augusta 2012. Proti uvedenému rozhodnutiu podal včas opravný prostriedok - odvolanie navrhovateľ, v ktorom uviedol, že žiada, aby mu bol opätovne priznaný invalidný dôchodok zo dňa 14.10.2010, pričom uviedol, že tento mu bol priznaný ako prvý. Súd z písomného vyjadrenia odporkyne zo dňa 15. októbra 2012 a pripojených rozhodnutí z 02.10.2012 č. XXX XXX XXXX X-X. a II. zistil a pripojených rozhodnutí, že táto vydala dňa 02. októbra 2012 nové rozhodnutie č. XXX XXX XXXX X-I., ktorým podľa § 112 ods. 1 zákona o sociálnom poistení v znení neskorších predpisov zrušila napadnuté rozhodnutie a súčasne vyhovela v celom rozsahu opravnému prostriedku navrhovateľa. Zároveň rozhodla, že od 10. augusta 2012 bude pokračovať vo výplate invalidného dôchodku pre navrhovateľa v sume 122,20 Eur mesačne. Proti uvedenému rozhodnutiu navrhovateľ opravný prostriedok v zákonnej lehote nepodal. Podľa § 250o O.s.p. ak správny orgán, ktorého súd rozhodnutie preskúmava, vydá n o v é rozhodnutie, ktorým návrhu celkom v y h o v i e, súd uznesením konanie z a s t a v í. Vzhľadom na to, že v danom prípade, vychádzajúc z vyššie uvedených skutočností, sú splnené všetky podmienky uvedené v citovanom zákonnom ustanovení súd rozhodol tak, ako je to uvedené vo výrokovej časti tohto uznesenia. Súd rozhodol o trovách konania podľa ust. § 146 ods. 1 písm. c) O.s.p. s použitím § 246c a § 250l ods. 2 O.s.p., v zmysle ktorých žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to písomne v dvoch vyhotoveniach. V odvolaní je potrebné popri všeobecných náležitostiach podľa § 42 ods. 3 O.s.p. uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

